
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 18C/32/2026 8726201958 10. 07. 2026 JUDr. Mariana Gavalierová ECLI:SK:OSPP:2026:8726201958.2
Uznesenie Okresný súd Poprad v právnej veci žalobcu A. B., nar. X. X. XXXX, bytom C. XXXX, XXX XX A., proti žalovanému D. E., nar. X. X. XXXX, bytom F. XXX, XXX XX G., o zaplatenie 31.000,- eur s príslušenstvom, takto rozhodol: Súd podanie žalobcu - žalobu zo dňa 13. 05. 2026 o d m i e t a . odôvodnenie: 1. Žalobca podal na tomto súde dňa 13. 05. 2026 neúplnú žalobu o zaplatenie 31.000,- eur. 2. Okresný súd Poprad za účelom opravy vád podania uznesením č. k. XXX/XX/XXXX – X zo dňa 18. 05. 2026 uložil žalobcovi, aby v lehote 15 dní odo dňa doručenia predmetného uznesenia doplnil svoje podanie vo veci samej – žalobu zo dňa 13. 05. 2026. Súd žalobcu v uznesení poučil o tom, že žaloba, ktorú podal dňa 13. 05. 2026, nemá náležitosti podľa § 132 Civilného sporového poriadku a ako ju má opraviť. Žalobca bol tiež súdom poučený o jeho procesných právach a povinnostiach. Žalobca v určenej lehote podanie nedoplnil, pričom bol poučený o tom, že súd v takomto prípade podanie odmietne. 3. Podľa § 123 ods. 2 zákona č. 160/2015 Z. z. Civilného sporového poriadku v znení neskorších predpisov ( ďalej len „CSP“ ), podanie vo veci samej je najmä žaloba, vzájomná žaloba, zmena žaloby, späťvzatie žaloby, odpor, odvolanie, dovolanie, a ak to z povahy veci vyplýva, aj návrh na nariadenie neodkladného opatrenia alebo zabezpečovacieho opatrenia. 4. Podľa § 129 ods. 1 CSP, ak ide o podanie vo veci samej alebo návrh na nariadenie neodkladného opatrenia alebo zabezpečovacieho opatrenia, z ktorého nie je zrejmé, čoho sa týka a čo sa ním sleduje, alebo ide o podanie neúplné alebo nezrozumiteľné, súd vyzve toho, kto podanie urobil, aby podanie doplnil alebo opravil v lehote, ktorá nemôže byť kratšia ako desať dní. 5. Podľa § 129 ods. 2 CSP, v uznesení podľa odseku 1 súd uvedie, v čom je podanie neúplné alebo nezrozumiteľné a ako ho treba doplniť alebo opraviť a poučí o možnosti podanie odmietnuť. 6. Podľa § 129 ods. 3 CSP, ak sa v lehote určenej súdom podanie nedoplní alebo neopraví, súd podanie odmietne; to neplatí, ak pre uvedený nedostatok možno v konaní pokračovať. 7. Nakoľko podanie žalobcu – žaloba zo dňa 13. 05. 2026 trpí takými nedostatkami, pre ktoré nemožno v konaní pokračovať, pričom absentuje jasný, určitý a zrozumiteľný petit a pripojené dôkazy na podporu uvedených tvrdení, pričom žalobca tieto vady po dôslednom poučovaní zo strany súdu neopravil, súd toto podanie odmietol. 8. Na základe uvedených skutočností a citovanej právnej úpravy súd rozhodol tak, ako je uvedené vo výroku tohto uznesenia.
Poučenie: Proti tomuto uzneseniu je prípustné odvolanie, ktoré je možné podať v lehote 15 dní od doručenia rozhodnutia na súde. Podľa § 363 Civilného sporového poriadku sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napadá, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

